EkBass/fiwiki-20250220-pages-articles huggingface dataset:
USS Tecumseh

USS Tecumseh voi tarkoittaa seuraavia Yhdysvaltain laivaston aluksia: *USS Tecumseh (1863), Canonicus-luokan monitori *USS Tecumseh (YT-24), hinaaja ex- Edward Luckenbach *USS Tecumseh (YT-273), Pensacola-luokan hinaaja *USS Tecumseh (SSBN-628), James Madison -luokan mannertenvälisin ohjuksin varustettu ydinsukellusvene.
USS Tecumseh (SSBN-628)

USS Tecumseh (runkonumero SSBN-628) oli Yhdysvaltain laivaston James Madison -luokan ballistisin ohjuksin varustettu ydinsukellusvene. == Valmistus == Alus tilattiin nimellä USS William Penn General Dynamicsilta Grotonista Connecticutista ja nimettiin 11. huhtikuuta 1962 USS Tecumsehiksi. Köli laskettiin 1. kesäkuuta 1962. Alus laskettiin vesille 22. kesäkuuta 1963 kumminaan Robert L. F. Sikesin puoliso ja otettiin palvelukseen 29. toukokuuta 1964 ensimmäisinä päälliköinään Arnett B. Taylor ja Charles S. Carlisle.Dictionary of American Naval Fighting Ships == Palvelus == Alus siirtyi Yhdysvaltain itärannikolta Havaijille, jossa sen kotitukikohtana oli Pearl Harbor. Alus oli 17. joulukuuta 1964 Mariaaneilla ja saapui kaksitoista päivää myöhemmin Guamille. Vuoden 1969 aikana alus teki kaikkiaan 21 vastaavaa purjehdusta. Alus siirrettiin Yhdysvaltain Atlantin laivastoon, minne se siirtyi Pearl Harborin ja Panaman kanavan kautta saapuen Newport Newsiin Virginiaan 8. marraskuuta 1969. Alus siirrettiin Newport News Shipbuilding and Drydock Companyn telakalle modernisoitavaksi, jolloin aluksen Polaris-ohjukset korvattiin Poseidon-ohjuksin. Alus vapautui telakalta 9. toukokuuta 1970. Aluksella tehtiin syksyn ja talven aikana täydellinen huolto ennen kuin se aloitti palveluksensa uudessa kotitukikohdassaan Charlestonissa Etelä- Carolinassa 18. helmikuuta 1971. Alus oli koeajoissa Charlestonin edustalla ennen kahta partiomatkaansa loppuvuodesta 1971. Alus siirrettiin Holy Lochiin Skotlantiin, jonne se saapui 9. helmikuuta 1972. Alus teki 18 partiomatkaa Holy Lochista vuoteen 1980 mennessä. Alus siirrettiin 15. helmikuuta 1993 reserviin ja se aloitti samana päivänä varastoinnin ja valmistautumisen romutukseen () Bremertonissa Washingtonissa. Alus poistettiin palveluksesta ja alusluettelosta 23. heinäkuuta 1993. Aluksen romutus saatiin päätökseen 1. huhtikuuta 1994. Kuitenkin aluksen torpedoputket ja suuri osa painerunkoa säilytettiin ja sijoitettiin nähtäville US Naval Undersea Museumiin Keyportiin Washingtoniin.navysite.de == Lähteet == Luokka:James Madison -luokan sukellusveneet Luokka:Electric Boatin valmistamat alukset
Asetoiini

Asetoiini (C4H8O2) on alkoholeihin ja ketoneihin kuuluva orgaaninen yhdiste. Yhdistettä käytetään aromiaineena. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä. == Ominaisuudet == Huoneenlämpötilassa asetoiini on väritöntä tai kellertävää nestettä. Yhdiste liukenee erittäin hyvin veteen ja moniin orgaanisiin liuottimiin esimerkiksi etanoliin ja asetoniin. Dietyylieetteriin se liukenee vain niukasti. Asetoiinilla on voinkaltainen tuoksu ja maku. Asetoiinia esiintyy luonnossa monissa kasveissa ja lisäksi monet mikro-organismit tuottavat sitä käymisen sivutuotteena. Asetoiini on kiraalinen molekyyli ja bakteerit tuottavat sen (R)-enantiomeeria. Asetoiini muodostaa helposti kiteisen dimeerin ja happamissa olosuhteissa siitä muodostuu metyylivinyyliketonia. == Valmistus ja käyttö == Yleensä asetoiini valmistetaan bioteknisesti käymisteitse asetaldehydistä. Sitä voidaan myös valmistaa pelkistämällä diasetyyliä sinkin avulla happamissa olosuhteissa tai hapettamalla 2,3-butaanidiolia. Asetoiinia käytetään aromiaineena esimerkiksi margariineissa. Asetoiinia muodostavat bakteerit tunnistetaan niin kutsutulla Voges–Proskauer-testillä, joka on käyttökelpoinen eri enterobakteerien tunnistamisessa. == Lähteet == == Aiheesta muualla == *Human Metabolome Database (HMDB): Acetoin *Food Component Database (FooDB): Acetoin *Food Component Database (FooDB): (R)-Acetoin *Kyoto Encyclopedia of Genes and Genomes (KEGG): Acetoin *Kyoto Encyclopedia of Genes and Genomes (KEGG): (R)-Acetoin *Kyoto Encyclopedia of Genes and Genomes (KEGG): (S)-Acetoin; *ChemBlink: 3-Hydroxy-2-butanone *Pherobase: Floral Compound - acetoin *Pherobase: Semiochemical - acetoin Luokka:Alkoholit Luokka:Ketonit
Estadio Pocitos

250px|thumb|Muistomerkki paikassa, jossa Esdadio Pocitos sijaitsi. Estadio Pocitos oli Montevideossa sijainnut jalkapallostadion. Stadion toimi yhtenä pelipaikkana Uruguayn isännöimissä vuoden 1930 MM-kilpailuissa. Stadionilla pelattiin kaikkien aikojen ensimmäinen MM-ottelu Ranskan ja Meksikon välillä. Pocitos-stadion toimi Peñarolin kotikenttänä. Stadion avattiin vuonna 1921 ja se jäi vaille käyttöä vuoden 1933 jälkeen. Stadion purettiin vuonna 1940. == Lähteet == Luokka:Uruguayn jalkapallostadionit
Lotte Brott

Charlotte "Lotte" Brott (o.s. Goetzel; 8. helmikuuta 1922 Mannheim – 6. tammikuuta 1998 Montreal) oli saksalaissyntyinen, kanadalaistunut sellisti. Hänen vanhempansa olivat yrittäjiä, jotka rohkaisivat häntä aloittamaan sellonsoiton opiskelemisen kahdeksan vuoden iässä. Hänet lähetettiin natseja pakoon Sveitsiin, jossa hän sai Zürichin konservatoriosta diplominsa vuonna 1939. Hänen opettajanaan oli Emanuel Feuermann.The Canadian Encyclopedia: Lotte Brott Heinäkuussa 1939 Brott palasi yhteen vanhempiensa kanssa Montrealissa, Kanadassa. Häntä opetti Montrealissa Jean Belland ja Toronton yliopistossa Zara Nelsova. Molemmilla kerroilla hän opiskeli stipendin turvin. Hän oli Montrealin sinfoniaorkesterin jäsen vuodesta 1941 ja seurasi vuonna 1942 Jean Bellandia McGill-jousikvartetin sellistinä. Myöhemmin kvartetti kasvoi McGillin kamariorkesteriksi. Brott meni vuonna 1943 naimisiin Alexander Brottin kanssa ja teki yhteistyötä muiden muassa John Newmarkin sekä Walter Joachimin kanssa. Myöhemmällä urallaan Brott toimi eri orkestereissa hallinnollisissa tehtävissä. Vuonna 1988 Brottista tehtiin Maltan ritarikunnan Dame of Grace ja vuonna 1990 Kanadan ritarikunnan jäsen. Hän oli myös Québecin ritarikunnan ritari vuodesta 1996. == Lähteet == Luokka:Saksalaiset sellistit Luokka:Kanadalaiset sellistit Luokka:Vuonna 1922 syntyneet Luokka:Vuonna 1998 kuolleet
Adolf Erik Nordenskiöldin muistomerkki

Adolf Erik Nordenskiöldin muistomerkki on Helsingin Kaivopuistossa sijaitseva naparetkeilijä Adolf Erik Nordenskiöldin muistomerkki, jonka ovat toteuttaneet kuvanveistäjät Heikki Häiväoja ja Johanna Häiväoja sekä arkkitehti Eric Adlercreutz. Se on pystytetty vuonna 1985. Muistomerkki sijaitsee puiston eteläkärjessä lähellä merenrantaa Ehrenströmintien varrella. Muistomerkki muodostuu kolmesta tiiviisti vierekkäin seisovasta harmaasta graniittipaadesta, joiden sivutahkot ovat sileitä mutta yläosat rosoisia. Muistomerkki on 3,5 metriä korkea. Kivipaadet symboloivat arktisten vesien jäävuoria ja ahtojäätä. Etummaisen, matalimman paaden päällä on Nordenskiöldin pronssinen rintakuva, joka katselee merelle. Kahden korkeamman paaden takasivuille on kiinnitetty pronssireliefit, joista toinen on Nordenskiöldin vuosien 1878–1880 Koillisväylän-purjehduksen reittiä kuvaava kartta ja toinen esittää matkalla käytettyä Vega-laivaa.Adolf Erik Nordenskiöldin muistomerkki Helsingin taidemuseon Julkiset veistokset -tietokanta. Viitattu 31.5.2018.Antero Rautio: Löytöretki muistomerkeille – Pääkaupunkiseudun julkiset teokset, s. 120. Edita, Helsinki 2006. Lisäksi teokseen kuuluu litteä nupukivijalusta, joka muistuttaa muodoltaan laivan keulaa. Nordenskiöldin rintakuvan on veistänyt Johanna Häiväoja ja reliefit hänen isänsä Heikki Häiväoja, joka myös suunnitteli kokonaisuuden yhdessä arkkitehti Adlercreutzin kanssa.Erik Kruskopf: Veistosten kaupunki – Taidetta Helsingin katukuvassa (suom. Rauno Ekholm), s. 96. Schildts, Helsinki 2000. Euraasian mannerta esittävään karttareliefiin on kuvattu Suomen nykyiset, vuoden 1944 jälkeiset rajat.Nordenskiöldin Suomi (maksullinen artikkeli) Helsingin Sanomat 19.5.1985, s. 15, HS Aikakone. Viitattu 31.5.2018. Nordenskiöld asui pääosan elämästään Ruotsissa, mutta hän oli syntynyt ja opiskellut Helsingissä. Aloitteen Nordenskiöldin muistomerkistä Helsinkiin teki ulkosuomalaisia edustava Suomi-Seura ja sitä varten perustettiin vuonna 1979 neuvottelukunta, jossa oli edustettuina valtion virastoja, kansalaisjärjestöjä ja poliittisia puolueita. Neuvottelukunnan puheenjohtajana oli Osmo Kalliala.Nordenskiöld sai patsaan Kaivopuiston kalliolle (maksullinen artikkeli) Helsingin Sanomat 14.5.1985, s. 8, HS Aikakone. Viitattu 31.5.2018. Suunnitelmissa oli alkuaan vaatimattomampi muistomerkki, jossa olisi käytetty uutta valosta Walter Runebergin vuonna 1880 veistämästä Nordenskiöldin rintakuvasta. Sijoituspaikaksi kaavailtiin Ritarihuoneen puistikkoa Kruununhaassa, mutta Helsingin kaupunki tarjosi Kaivopuiston rannasta paikan, jossa oli tilaa isommallekin teokselle. Johanna Häiväojan veistämä rintakuva muistuttaa Runebergin veistosta, mutta se on kooltaan isompi ja siihen on lisätty turkiskaulus. Muistomerkki paljastettiin 13. toukokuuta 1985. ==Lähteet== Luokka:Helsingin patsaat ja veistokset Luokka:Kaivopuisto
Villefranche-sur-Mer

Villefranche-sur-Mer () on kunta Alpes-Maritimesin departementissa Provence- Alpit-Rivieran alueella Ranskan Rivieralla. Sen läheisin suuri kaupunki ja länsipuolinen rajanaapuri on Nizza. Villefranche-sur-Merin satama on yksi syvimmistä Välimeren luonnonsatamista syvyyden yltäessä 95 metriin. Kaupunki on rakentunut kukkulajonon rinteelle ja sen korkein kohta on 575 metriä. Luokka:Alpes-Maritimesin kunnat
USS Eutaw

USS Eutaw oli Yhdysvaltain laivaston siipiratasalus. == Valmistus == J. J. Abrahams laski helmikuussa 1863 aluksen vesille ja se liitettiin laivastoon 2. heinäkuuta päällikkönään H. C. Blake.history.navy.mil == Palvelus == Palvelukseenotettaessa alus liitettiin Pohjois-Atlantin sulkulaivueeseen operoimaan Potomac- ja James-joilla sekä Atlantin rannikolla aina Pohjois- Carolinan etelärajalle asti. Alus purjehti 4.-5. toukokuuta 1864 ylös Jamesjokea suojatakseen kahden muun aluksen kanssa maajoukkojen maihinnousua Virginiassa City Pointin alapuolelle. Alus myös tulitti 14.-17. heinäkuuta Malvern Hilliä. Alus hinasi 5.-28. heinäkuuta monitori USS Tecumsehin Pensacolaan Floridaan, mistä se palasi yhteysalukseksi Jamesjoelle 22. elokuuta. Alus oli Jamesjoella sodan päättymiseen saakka. Alus lähti 26. huhtikuuta 1865 New Yorkiin, missä se poistettiin palveluksesta 8. toukokuuta. Alus makasi reserviin sijoitettuna ankkurissa, kunnes se myytiin 15. lokakuuta 1867. == Lähteet == Luokka:Yhdysvaltain laivaston sotalaivat
Mantokuoriaiset

Mantokuoriaiset (Scolytus) on kovakuoriaisten lahkoon kuuluva kaarnakuoriaissuku. Sukuun kuuluu yli 250 lajia,University of Michigan, Animal Diversity Web (ADW): Scolytus mutta lajimäärä vaihtelee eri lähteissä. Mantokuoriaisten koko vaihtelee lajikohtaisesti 1.5–5.2 mm.Iowa State University, Bug Guide: Genus Scolytus Mantokuoriaislajit voivat levittää jalaviin Ophiostoma-sienten aiheuttamaa hollanninjalavatautia. Ophiostoma- sienien pääasiallisena levittäjanä eli vektorina toimii Scolytus multistriatus, joka ei toistaiseksi kuulu Suomen hyönteislajistoon. Norjassa taudin levittäjänä toimii Scolytus laevis.Vieraslajit: Mantokuoriaiset (Scolytus) == Sukuun kuuluvia lajeja == *Scolytus multistriatus *Scolytus pygmaeus *Scolytus scolytus *Scolytus triarmatus *Koivunmantokuoriainen (Scolytus ratzeburgii) *Scolytus laevis *Omenanmantokuoriainen (Scolytus mali) *Tammenmantokuoriainen (Scolytus intricatus) *Scolytus carpini *Scolytus morawitzi *Luumunmantokuoriainen (Scolytus rugulosus) == Lähteet == == Aiheesta muualla == *Laji.fi: Mantokuoriaiset (Scolytus) *ITIS: Scolytus *Pherobase: Semiochemicals of Genus Scolytus Luokka:Kaarnakuoriaiset Luokka:Kasvien tuhohyönteiset
Sodanajan naisen muistomerkki

Sodanajan naisen muistomerkki on Helsingin Kalliossa sijaitseva kuvanveistäjä Heikki Häiväojan toteuttama muistomerkki. Se on omistettu Suomen naisten toiminnalle toisen maailmansodan aikana ja pystytetty vuonna 1996. Muistomerkki sijaitsee Porthaninrinteen varrella lähellä Toisen linjan risteystä, Kallion virastotalon korttelissa. Kallioseinämään upotettuun muistomerkkiin kuuluu kahdeksan metriä korkea eteenpäin nojaava kulmikas teräspalkki ja Kurun harmaasta graniitista veistettyjä sileäpintaisia kivipaasia, joista suurin on 7,5 metriä leveä. Seinämäisten kivipaasien väliin jäävälle syvennykselle johtaa muutama porrasaskelma. Keskimmäisessä kivipaadessa lukee kullatuin kaunokirjoituskirjaimin ”1939 1945 – Sodanajan naisen kunniaksi – Krigtidens kvinna till ära”. Sen molemmin puolin oleviin kahteen pystypaateen on kaiverrettu naishahmoja esittävät korkokuvat, vasemmalla kotirintaman työläisäiti ja oikealla rintamalla palveleva sairaanhoitaja. Kallistuva teräspylväs symboloi samanaikaisesti sodan uhkaa ja uskoa tulevaisuuteen sekä toimii katseenvangitsijana.Sodanajan naisen muistomerkki Helsingin taidemuseon Julkiset veistokset -tietokanta. Viitattu 31.5.2018.Antero Rautio: Löytöretki muistomerkeille – Pääkaupunkiseudun julkiset teokset, s. 213. Edita, Helsinki 2006.Erik Kruskopf: Veistosten kaupunki – Taidetta Helsingin katukuvassa (suom. Rauno Ekholm), s. 134–135. Schildts, Helsinki 2000. Häiväojan apuna teoksen toteuttamisessa olivat kuvanveistäjä Ari Laitinen ja teknikko Sakari Kinnunen. Joukko kansalaisjärjestöjä, veteraanijärjestöjä ja kaatuneitten omaisten järjestöjä käynnisti muistomerkkihankkeen vuonna 1985. Aluksi muistomerkin paikaksi kaavailtiin Hakasalmen puiston kalliota ja suunnitelma tilattiin sotamuistomerkkeihin erikoistuneelta kuvanveistäjä Ensio Seppäseltä, joka olisi toteuttanut sen useita naishahmoja esittävänä patsaana. Helsingin kaupunginhallitus torjui tämän suunnitelman ja tarjosi vuonna 1989 muistomerkille vaihtoehtoisen paikan Porthaninrinteen kallioleikkauksen luota. Suunnittelijaksi pyydettiin abstraktista julkisesta taiteestaan tunnettu Heikki Häiväoja, jolta muistomerkin tilaajat kuitenkin toivoivat esittävää ja selkeää teosta. Häiväoja yhdisti muistomerkissä abstraktin konstruktion esittäviin reliefeihin. Muistomerkin paljasti 12. lokakuuta 1996 patsastoimikuntaa johtanut kauppaneuvos Ensio Hukkataival. Se oli Suomen ensimmäinen naisten sota-ajan toiminnalle omistettu valtakunnallinen muistomerkki. ==Lähteet== Luokka:Helsingin patsaat ja veistokset Luokka:Kallio
Honda Ridgeline

Honda Ridgeline on lava-auto, jota japanilaisen Hondan tytäryhtiö American Honda Motor Company, Inc.2006 Honda Ridgeline Press Kit (complete document), Canadian version , Honda Canada Finance Inc., dated 22 March 2005, last accessed 18 January 2018 valmistaa Lincolnissa, Alabamassa. Ennen vuotta 2009 sitä valmistettiin Allistonissa, Ontariossa. == Sukupolvet == Tiedosto:2006 Honda Ridgeline RTS -- NHTSA 1.jpg|Ensimmäinen sukupolvi (2006–2014) Tiedosto:2017 Honda Ridgeline RTL-front-end.jpg|Toinen sukupolvi (2017–) == Lähteet == == Aiheesta muualla == Ridgeline Luokka:Lava-autot Luokka:2000-vuosikymmenen autot Luokka:2010-luvun autot Luokka:2020-luvun autot
Moritz Bauer

Moritz Bauer (s. 25. tammikuuta 1992) on itävaltalainen jalkapalloilija, joka edustaa skotlantilaista Celticiä lainalla englantilaisseura Stoke Citystä. Oikeajalkainen Bauer on pelipaikaltaan oikea laitapuolustaja.https://www.transfermarkt.de/moritz- bauer/profil/spieler/159692https://www.premierleague.com/players/32838/Moritz- Bauer/overview == Lähteet == Luokka:Itävaltalaiset jalkapalloilijat Luokka:Vuonna 1992 syntyneet Luokka:Elävät henkilöt
Saattaja

Saattaja on tyypiltään eräs vaihtelevimpia sota-aluksia. Nimikettä käytetään erityisesti niistä sotilaskäyttöön otetuista siviilialuksista jotka eivät mahdu normaalien sotalaivojen määritelmiin. Tällaisia aluksia käytetään vain sotatoimissa tarpeen niin vaatiessa. Saksa ja Iso-Britannia suosivat tarkoitukseen troolareita ja huvipursia, joihin asennettiin sen verran kevyttä aseistusta, jonka alus pystyi kantamaan. Kesällä 1944 saksalaiset havaitsivat että pomminosumat merkitsivät liiankin helposti tällaisten pikkualusten uppoamista Cajus Bekker: ITÄMERI JA SUOMENLAHTI 1944 - 45, s. 36, 44 Suomessa nimikettä käytettiin eniten sotavuosiksi sotilaskäyttöön otetuista merenkulkuhallinnon aluksista ja vartiolaivoista, joiden eräs merkittävä tehtävä oli suojella Suomen ja Ruotsin välistä huoltoliikennettä. Majakkalaiva Rauma oli 1941 nimellisesti saattaja.Peuranheimo et al., s. 11. Merkittäviä tehtävän hoitaneita aluksia olivat Turussa Neuvostoliiton tilauksesta valmistuneet hinaajat 761 - 764, jotka valmistuivat juuri sotatoimien alettua. Ne palvelivat vuoteen -44 Suomea kunnes rauhanteon yhteydessä luovutettiin alkuperäiselle tilaajalleen. Auvinen, Visa s. 93 == Lähteet == * *Rannikon Puolustaja 3/2001 * * === Viitteet === Luokka:Laivatyypit
Happiness (Dance Gavin Dancen albumi)

__NOTOC__ Happiness on Dance Gavin Dancen kolmas studioalbumi, joka julkaistiin 9. kesäkuuta 2009. Se eroaa yhtyeen muista albumeista, sillä se on aiempaa kokeellisempi, eikä niinkään perinteisesti post-hardcoretyylinen. Se on yhtyeen ainoa albumi, jolla laulaja Jon Mess ei esiinny. Kappaleesta ”Tree Village” julkaistiin äänileike 10. huhtikuuta 2009 yhtyeen MySpace-sivulla. == Kappaleet == # # # # # # # # # # == Kokoonpano == === Yhtye === * Kurt Travis – laulu * Will Swan – kitara, taustalaulu * Zachary Garren – kitara * Jason Ellis – basso * Matt Mingus – rummut === Tuotanto === * Kris Crummett – tuottaja, miksaaja, masteroija * Neil Engle – äänittäjä * Jeff Bond – äänittäjä * Mattias Adolfsson – kansitaide == Lähteet == Luokka:Vuoden 2009 albumit Luokka:Dance Gavin Dancen albumit
Kuningaskoralli

Kuningaskoralli (Balanophyllia regia) on kivikorallien laji, jota tavataan Britteinsaarilta, Lounais-Euroopasta ja Välimereltä. Polyypit ovat keltaisia, oransseja tai tulenpunaisia ja niillä on enintään 48 pyyntilonkeroa. Tukiranka on rakenteeltaan sienimäinen ja hauras. Se elää 2–100 metrin syvyydessä. == Lähteet == == Aiheesta muualla == * ITIS: Balanophyllia regia Luokka:Kivikorallit
Infiniti QX30

Infiniti QX30 on vuodesta 2016 lähtien valmistettu pieni crossover, jota Nissan valmisti ja myi Infiniti-merkillä vuosina 2016–2019. Sitä valmistettiin Sunderlandissa, Englannissa. QX30 esiteltiin Los Angelesin autonäyttelyssä vuoden 2015 lopulla. == Lähteet == == Aiheesta muualla == QX30 Luokka:J-segmentin autot Luokka:2010-luvun autot
Preguinho

Preguinho (oik. João Coelho Neto, 8. helmikuuta 1905 – 1. lokakuuta 1979) oli brasilialainen jalkapalloilija. Hän edusti maataan maailman ensimmäisissä Jalkapallon maailmanmestaruuskilpailuissa vuonna 1930 ja teki kolme maalia. Hän oli maajoukkueen kapteeni ja teki noissa kisoissa joukkueen ensimmäisen maalin. == Lähteet == == Aiheesta muualla == * http://www.podearroz.net/idolos/preguinho/ Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1905 syntyneet Luokka:Vuonna 1979 kuolleet
Kyperoúnta

Kyperoúnta () on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on (2011). Kyperoúntan kylä sijaitsee Tróodos-vuoristossa Kyproksen sisäosissa, noin 45 kilometriä pohjoiseen Limassolista. Kylä on rakennettu noin metrin korkeuteen merenpinnasta laskettuna, ja se on saaren korkeimmalla olevia asutuksia. Kylä on ollut olemassa viimeistään bysanttilaisella keskiajalla. == Lähteet == == Aiheesta muualla == Luokka:Kyproksen kylät Luokka:Limassolin alueen asutut paikat
Liopétri

Liopétri () on kylä ja kyläyhdyskunta (koinótita) Famagustan alueella Kyproksen tasavallassa Kyproksen saarella. Sen väkiluku on (2011). Liopétrin kylä sijaitsee Kyproksen kaakkoisosissa linnuntietä noin 14 kilometriä etelälounaaseen Famagustasta. Kylä on ollut olemassa viimeistään keskiajalla, jolloin se esiintyy kartoissa nimimuodossa Ligopetri. Kylän merkittävimmät kirkot ovat Pyhän Andronikoksen (Ágios Andrónikos) kirkko 1400-luvulta ja Neitsyt Marian (Panagía) kirkko 1500-luvulta. 2\. syyskuuta 1958 kylässä käytiin Liopétrin taistelu brittien ja kyproslaisen EOKA:n joukkojen välillä. Taistelupaikka on nykyään vapaustaistelun muistomerkki. == Lähteet == Luokka:Famagustan alueen asutut paikat Luokka:Kyproksen kylät
Lýmpia

Lýmpia () on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011). Lýmpian kylä sijaitsee Kyproksen sisäosissa linnuntietä noin 18 kilometriä luoteeseen Lárnakasta ja noin 27 kilometriä kaakkoon pääkaupunki Nikosiasta. Sen nimi on lyhentynyt alkuperäisestä nimimuodosta Olýmpia (Ολύμπια). == Lähteet == == Aiheesta muualla == Luokka:Kyproksen kylät Luokka:Nikosian alueen asutut paikat
Lythrodóntas

Lythrodóntas () on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Vuoden 2011 väestönlaskennassa Lythrodóntasin väkiluku oli . Lythrodóntaksen kylä sijaitsee Kyproksen keskiosissa noin 31 kilometriä etelään pääkaupunki Nikosiasta. Kylä on ollut olemassa viimeistään keskiajalla, ja sen uskotaan saaneen nimensä sen perustajasta tai muusta henkilöstä, jota on kutsuttu nimellä Erythrodontas (”Punahammas”). Vanhoissa kartoissa kylä esiintyy muun muassa nimimuodossa Litrodondi. == Lähteet == Luokka:Kyproksen kylät Luokka:Nikosian alueen asutut paikat
Mámmari

Mámmari () on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011). Mámmari sijaitsee Kyproksen keskiosissa noin 16 kilometriä länteen pääkaupunki Nikosiasta, lähellä saaren jakavaa Vihreää linjaa. Kylän lähellä olevat vanhat kivilouhosluolat on nykyisin suojeltu lepakoille, ja ne ovat Natura 2000 -aluetta. == Lähteet == Luokka:Kyproksen kylät Luokka:Nikosian alueen asutut paikat
Meneoú

Meneoú () on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on (2011). Meneoún kylä sijaitsee Kyproksen kaakkoisrannikolla noin kuusi kilometriä etelään Lárnakan kaupungista. Heti sen itäpuolella sijaitsee Lárnakan kansainvälinen lentoasema. == Lähteet == == Aiheesta muualla == Luokka:Kyproksen kylät Luokka:Lárnakan alueen asutut paikat
Méniko

Méniko () on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011). Ménikon kylä sijaitsee Kyproksen keskiosissa noin 20 kilometriä länteen pääkaupunki Nikosiasta. Kylän merkittävin kirkko on Pyhän Kyprianoksen ja Pyhän Justinan (Ágios Kyprianós kai Agía Ioustíni) kirkko, jonka vanhimmat osat ovat 1300-luvulta. == Lähteet == == Aiheesta muualla == * Κοινοτικό Συμβούλιο Μενοίκου - Community Council of Menico. Kylän verkkosivut. Luokka:Kyproksen kylät Luokka:Nikosian alueen asutut paikat
Mesógi

Mesógi () on kylä ja kyläyhdyskunta (koinótita) Páfoksen alueella Kyproksen tasavallassa Kyproksen saarella. Sen väkiluku on (2011). Mesógin kylä sijaitsee noin kuusi kilometriä koilliseen Páfoksen kaupungista. Kylä on ollut olemassa viimeistään venetsialaisvallan aikana. Sen nimi viittaa oletettavasti sen sijaintiin ”keskellä maata” joko suhteessa vuoriin tai muihin kyliin. == Lähteet == == Aiheesta muualla == * Κοινοτικό Συμβούλιο Μεσόγης. Kylän verkkosivut. Luokka:Kyproksen kylät Luokka:Páfoksen alueen asutut paikat
Mosfilotí

Mosfilotí () on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on (2011). Mosfilotín kylä sijaitsee Kyproksen sisäosissa noin 21 kilometriä länsiluoteeseen Lárnakasta ja noin 22 kilometriä etelään pääkaupunki Nikosiasta. Se on rakennettu noin 250 metrin korkeuteen merenpinnasta laskettuna. Mosfilotín nimi viittaa alueelle varsinkin aiemmin tyypilliseen etelänorapihlajaan (mosfiliá, Crataegus azarolus). Kylän kirkko on omistettu Pyhällä Marinalle (Agía Marína) eli Margareetalle. == Lähteet == == Aiheesta muualla == * Κοινοτικό Συμβούλιο Μοσφιλωτής. Kylän verkkosivut. Luokka:Kyproksen kylät Luokka:Lárnakan alueen asutut paikat
Mouttagiáka

Mouttagiáka () on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on (2011). Mouttagiákan kylä on osa Limassolin suurkaupunkialuetta ja sijaitsee Kyproksen eteläosissa noin seitsemän kilometriä Limassolin keskustasta koilliseen. Kylän nimi viittaa mahdollisesti sen sijaintiin ”tien reunalla”. Ennen vuotta 1974 kylä oli kyproksenturkkilaisten kylä. Tämän jälkeen sen asuttivat Pohjois- Kyproksesta tulleet kyproksenkreikkalaiset evakot. == Lähteet == == Aiheesta muualla == Luokka:Kyproksen kylät Luokka:Limassolin alueen asutut paikat
Nísou

Nísou () on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011). Nísoun kylä sijaitsee Kyproksen keskiosissa noin 18 kilometriä etelään pääkaupunki Nikosiasta ja noin 25 kilometriä luoteeseen Lárnakasta. == Lähteet == == Aiheesta muualla == Luokka:Kyproksen kylät Luokka:Nikosian alueen asutut paikat
Ormídeia

Ormídeia () on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on (2011). Ormídeian kylä sijaitsee Kyproksen kaakkoisosissa enklaavina Isolle-Britannialle kuuluvan Dekéleian tukikohta-alueen sisäpuolella, noin 20 kilometriä koilliseen Lárnakan kaupungista. Kylä on saanut nimensä sen rannikon lahdista (órmos). == Lähteet == Luokka:Enklaavit ja eksklaavit Luokka:Kyproksen kylät Luokka:Lárnakan alueen asutut paikat
Palaiométocho

Palaiométocho () on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011). Palaiométochon kylä sijaitsee Kyproksen keskiosissa linnuntietä noin 18 kilometriä pääkaupunki Nikosiasta länsilounaaseen. == Lähteet == Luokka:Kyproksen kylät Luokka:Nikosian alueen asutut paikat
Palódeia

Palódeia () on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on (2011). Palódeian kylä sijaitsee Kyproksen eteläosissa noin seitsemän kilometriä Limassolin keskustasta pohjoiseen. Se on rakennettu noin 250 metrin korkeuteen merenpinnasta laskettuna. Kylän nimi on mahdollisesti peräisin sanasta paródeia ja viittaa läpikulkutiehen. == Lähteet == == Aiheesta muualla == Luokka:Kyproksen kylät Luokka:Limassolin alueen asutut paikat
Páno Defterá

Páno Defterá () on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011). Páno Defterán kylä eli ”Ylempi Defterá” sijaitsee Kyproksen keskiosissa linnuntietä noin 15 kilometriä pääkaupunki Nikosiasta luoteeseen. Se on nimensä mukaisesti Defterán yläkylä, ja heti sen vieressä sijaitsee Káto Defterá eli ”Alempi Defterá”. == Lähteet == Luokka:Kyproksen kylät Luokka:Nikosian alueen asutut paikat
Páno Polemídia

Páno Polemídia () on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on (2011). pienoiskuva|vasen|240px|Páno Polemídian Pyhän Ristin (Tímios Stavrós) kirkko. Páno Polemídian kylä eli ”Ylempi Polemídia” sijaitsee noin kuusi kilometriä Limassolista luoteeseen ja on osa Limassolin suurkaupunkialuetta. Se on nimensä mukaisesti Polemídian yläkylä, ja heti sen vieressä sijaitsee Káto Polemídia eli ”Alempi Polemídia”. Kylät ovat olleet olemassa jo keskiajalla. Páno Polemídia on entinen kyproksenturkkilainen kylä. Vuoden 1974 tapahtumien jälkeen sen asuttivat kyproksenkreikkalaiset Pohjois-Kyproksen puolelta muuttaneet evakot. == Lähteet == == Aiheesta muualla == Luokka:Kyproksen kylät Luokka:Limassolin alueen asutut paikat
Parekklisiá

Parekklisiá () on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on (2011). Parekklisián kylä sijaitsee Kyproksen eteläosissa linnuntietä noin 13 kilometriä koilliseen Limassolin keskustasta. == Lähteet == == Aiheesta muualla == Luokka:Kyproksen kylät Luokka:Limassolin alueen asutut paikat
Péra Chorió

Péra Chorió () on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011). Péra Chorión kylä sijaitsee Kyproksen keskiosissa noin 17 kilometriä etelään pääkaupunki Nikosiasta. Kylän kirkkoihin kuuluu muun muassa Pyhien Apostolien (Ágioi Apóstoloi) kirkko 1100-luvulta. == Lähteet == Luokka:Kyproksen kylät Luokka:Nikosian alueen asutut paikat
Imagine You and Me

Imagine You and Me on vuonna 2016 ensi-iltansa saanut filippiiniläinen tagaloginkielinen komediaelokuva, jonka on ohjannut Marlon Rivera. == Näyttelijät == == Aiheesta muualla == * Luokka:Filippiiniläiset romanttiset komediat Luokka:Vuoden 2016 elokuvat
Jentl

Jentl (Yentl) on Barbra Streisandin ohjaama romanttinen musiikkidraama vuodelta 1983. Se oli näyttelijänä ja laulajana paremmin tunnetun Streisandin ensimmäinen elokuvaohjaus, ja hän oli mukana myös sen käsikirjoittamisessa ja tuottamisessa. Hän näyttelee myös pääosaa nuorena juutalaisnaisena, joka naamioituu mieheksi pystyäkseen jatkamaan opintojaan 1900-luvun alun Itä- Euroopassa. Elokuva perustuu Nobel-palkitun Isaac Bashevis Singerin novelliin ”Jesivapoika Jentl”, jonka pohjalta Streisand laati käsikirjoituksen yhdessä Jack Rosenthalin kanssa. ==Rooleissa== ==Vastaanotto== Elokuva sai pääosin myönteisiä arvosteluja. Time-viikkolehti ja National Board of Review valitsivat Jentlin yhdeksi vuoden 1983 kymmenestä parhaasta elokuvasta. Se sai Oscar-palkinnon musiikistaan (säv. Michel Legrand, san. Alan ja Marilyn Bergman) ja oli lisäksi ehdolla lavastuksestaan (Roy Walker, Leslie Tomkins ja Tessa Davies). Amy Irving oli Oscar-ehdokkaana naissivuosastaan. Barbra Streisandista tuli Jentlin myötä ensimmäinen parhaana ohjaajana Golden Globe -palkittu nainen. Myös elokuva palkittiin vuoden parhaana, ja lisäksi se tuotti neljä muuta Golden Globe -ehdokkuutta: naispääosasta, miespääosasta (Mandy Patinkin), alkuperäismusiikista ja alkuperäislaulusta. Elokuva myös jakoi mielipiteitä: Streisand ja Amy Irving olivat Golden Raspberry -ehdokkaina, Streisand vieläpä huonoimman miespääosan sarjassa. Alkuperäisen tarinan kirjoittaja Isaac Bashevis Singer ei pitänyt elokuvasta. Helsingin Sanomien Mikael Fränti sanoo ensi-ilta-arviossaan maaliskuussa 1984 katsoneensa Jentliä hieman ymmällään: ”tuntuu kuin Streisand ei ymmärtäisi ohjaamisesta mitään, tuntuu kuin kaikki valjastettaisiin palvelemaan vain häntä ja hänen omia yksityisiä pakkomielteitään.” Hänestä elokuva muistuttaa tytöille suunnattua satuelokuvaa. Video-oppaassa vuodelta 1994 Jentl sai kolme tähteä viidestä, mikä vastaa sanallista arviota ”hyvä”. ==Lähteet== Luokka:Yhdysvaltalaiset romanttiset draamaelokuvat Luokka:Vuoden 1983 yhdysvaltalaiset elokuvat Luokka:Golden Globe -palkitut elokuvat
Ootsä nähny musta unta

Ootsä nähny musta unta on Ruudolfin neljäs studioalbumi. Se on Ruudolfin ensimmäinen albumi kahdeksaan vuoteen ja ensimmäinen, jossa hän laulaa räppäämisen sijaan. Albumi debytoi Suomen virallisen listan viidennellä sijalla, ja pysyi listalla yhteensä seitsemän viikkoa. == Kappaleet == # # # # # # # # == Arvostelut == * Soundi: Soundi: Levyarvio: Mitäs tämä nyt on? Räppäri Ruudolfista kuoriutui iskelmäartisti – Uusi levy nojaa vahvasti kasarisoundeihin Viitattu 31.3.2019. == Lähteet == Luokka:Ruudolfin albumit Luokka:Vuoden 2018 albumit
Sharon Sheeley

Sharon Sheeley (4. huhtikuuta 1940 – 17. toukokuuta 2002) oli yhdysvaltalainen lauluntekijä. The Guardian. Viitattu 31.5.2018 Hän kirjoitti lauluja muun muassa Glen Campbellille, Ricky Nelsonille, Brenda Leelle ja Eddie Cochranille. Sheeley kirjoitti kappaleen ”Poor Little Fool”, jonka Ricky Nelson levytti vuonna 1957. Kappale nousi Billboard Hot 100 -listan kärkeen. Samana vuonna Sheeley kirjoitti kappaleen ”Somethin' Else”, josta tuli Eddie Cochranin esittämänä hitti vuonna 1958. Sheeley hakeutui Sunset Boulevardille 1950-luvun puolivälissä. Hänestä tuli managerinsa Jerry Capehartin kautta Metricin (Liberty Records -levy-yhtiön osasto) säveltäjä. Hän alkoi seurustella Eddie Cochranin kanssa sen jälkeen kun hänen kappaleensa ”Born Again” julkaistiin Cochranin Summertime Blues -levyn B-puolella. Hän kirjoitti Cochranille menestyskappaleen ”Somethin' Else”, josta cover-version tekivät myöhemmin The Move, Stray Cats ja Sex Pistols. Sheeley oli mukana Eddie Cochranin Ison-Britannian kiertueella vuonna 1960. Hän loukkaantui liikenneonnettomuudessa, jossa Cochran kuoli. Autossa oli heidän lisäkseen laulaja Gene Vincent. 1960-luvulla hän kirjoitti The Fleetwoods -yhtyeelle ”He's The Great Imposter”. Hän teki musiikkia Mac Davisin ja Jackie DeShannonin kanssa. The Searchers -yhteen Chris Curtis levytti hänen aineistoaan, kuten myös Sandie Shaw ja Brenda Lee. Tracey Ullmanin esittämänä ”Breakaway” (1964) nousi Britannian Top 10 -listalle vuonna 1983. Levi Strauss & Co. -yhtiön televisiomainos vuodelta 1988 kertoo Sheeleyn ja Cochranin suhteen alusta. Sharon Sheeley: Songwriter -albumi ilmestyi vuonna 2000. == Lähteet == === Viitteet === Luokka:Vuonna 1940 syntyneet Luokka:Yhdysvaltalaiset lauluntekijät Luokka: Vuonna 2002 kuolleet
Guillermo Subiabre

Guillermo Subiabre Astorga (1903–1964) oli chileläinen jalkapalloilija. Hän edusti maataan maailman ensimmäisissä jalkapallon maailmanmestaruuskilpailuissa vuonna 1930 ja teki kaksi maalia. Hän osallistui myös Amsterdamin olympiakisoihin vuonna 1928 ja teki kolme maalia. == Lähteet == Luokka:Vuonna 1903 syntyneet Luokka:Vuonna 1964 kuolleet Luokka:Chileläiset jalkapalloilijat
Giuseppe Conte

Giuseppe Conte (s. 8. elokuuta 1964 Volturara Appula) on italialainen juristi ja poliitikko, joka toimi Italian 58. pääministerinä 1. kesäkuuta 2018 – 13. helmikuuta 2021. Elokuusta 2021 alkaen hän on ollut Viiden tähden liikkeen puheenjohtaja. Contea ehdotettiin pääministeriksi Viiden tähden liikkeen ja Legan johtamaan hallituskoalitioon 21. toukokuuta 2018, mutta hän erosi tehtävästään kun presidentti Sergio Mattarella hylkäsi hänen valtiovarainministeriksi valitsemansa Paolo Savonan. 31. toukokuuta enemmistöpuolueet sopivat uudesta valtiovarainministeristä ja Conte kutsuttiin muodostamaan hallitus seuraavana päivänä. Ennen nimitystään Conte ei ole toiminut kansanedustajana eikä muutenkaan tullut tunnetuksi politiikassa. Hän oli yksityisoikeuden professori Firenzen ja Rooman yliopistoissa. Hänen opinnoistaan ulkomailla on ristiriitaisia tietoja, ja vastustajat syyttivät häntä liiottelusta. == Katso myös == *Conten I hallitus *Conten II hallitus ==Lähteet== == Aiheesta muualla == * Esittelyvideo, 13 min. BBC Luokka:Elävät henkilöt Luokka:Vuonna 1964 syntyneet Luokka:Italian pääministerit
Lil Bibby

Brandon Dickinson (s. 18. heinäkuuta 1994), tunnetaan taiteilijanimillä Lil Bibby, on yhdysvaltalainen rap-artisti. == Diskografia == === Mixtapet === * Free Crack (2013) * Free Crack 2 (2014) * Free Crack 3 (2015) === Studioalbumit === * FC3 The Epilogue == Aiheesta muualla == * Lil Bibby Genius lyrics * Lil Bibby - Biography * Billboard * Lil Bibby on Spotify * Lil Bibby Free Crack mixtape on Datpiff * Lil Bibby - Free Crack 2 Hosted by DJ Drama * Lil Bibby - Free Crack 3 * Herb & Bibby Strong & Strong Together Luokka:Vuonna 1994 syntyneet Luokka:Elävät henkilöt Luokka:Yhdysvaltalaiset hip hop -artistit
Chief Keef

Keith Farrelle Cozart (s. 15. elokuuta 1995), tunnetaan taiteilijanimillä Chief Keef, Chief Sosa ja Sosa, on yhdysvaltalainen rap-artisti. == Diskografia == === Mixtapet === * U.F. Overload (2009) * Mulah Express (2010) * The Glory Road (2011) * Bang (2011) * Back From The Dead (2012) * Bang, Pt. 2 (2013) * Almighty So (2013) * Back from The Dead 2 (2014) * Big Gucci Sosa (feat. Gucci Mane) (2014) * Sorry 4 The Weight (2015) * Almighty DP (mukana DP Beats) (2015) * Almighty DP 2 (mukana DP Beats) (2015) * Finally Rollin 2 (Finally Rich 2) (2015) * Nobody 2 (mukana 12 Million) (2015) * Two Zero One Seven (2017) * Thot Breaker (2017) * The W (2017) * Ottopsy (2018) * Mansion Musick (2018) * The Cozart (2018) * Back From The Dead 3 (2018) * Camp GloTiggy (mukana Zaytoven) (2019) * Extra Glo (2020) === Studioalbumit === * Finally Rich (2012) * Nobody (feat. Kanye West) (2014) * Bang 3 Pt. 1 (2015) * Bang 3 Pt. 2 (2015) * Dedication (2017) * GloToven (feat. Zaytoven) (2019) * 4NEM (2021) == Aiheesta muualla == * Chief Keef Reddit *Chief Keef Genius lyrics * Allmusic: Chief Keef - Biography * Stereogum * Chief Keef on Spotify * Pitchfork * Chief Keef signing $6 million record deal * Chief Keef XXL * Chief Keef announces new album The Cozart on HotNewHipHop Luokka:Vuonna 1995 syntyneet Luokka:Elävät henkilöt Luokka:Yhdysvaltalaiset hip hop -artistit
SD (rap-artisti)

Sadiki Thirston, tunnetaan taiteilijanimellä SD, on yhdysvaltalainen rap- artisti. == Diskografia == === Mixtapet === * Life Of A Savage (2012) * Life Of A Savage 2 (2012) * Life Of A Savage 3 (2013) * Life Of A Savage 4 (2015) * Just The Beginning === Studioalbumit === * Truly Blessed (2014) * Pay Attention (2018) == Aiheesta muualla == * SD Genius lyrics * Allmusic: SD - Album Discography * Deezer * SD on Spotify * Chicago hip hop * SD Life Of A Savage mixtape on Datpiff Luokka:Vuonna 1994 syntyneet Luokka:Elävät henkilöt Luokka:Yhdysvaltalaiset hip hop -artistit
John Newmark

John Newmark (alkujaan Hans Joseph Neumark; 12. kesäkuuta 1904 Bremen, Saksa – 14. lokakuuta 1991 Montreal, Kanada) oli saksalaissyntyinen pianisti ja taidemaalari, joka oli Kanadan kansalainen vuodesta 1946.The Canadian Encyclopedia: John Newmark Newmark opiskeli pianonsoittoa vuosina 1912–1919 Bremenissä Karl Boernerin ja vuosina 1920–1921 Leipzigissa Anni Eiselen johdolla. Hän opiskeli myös piirtämistä Dresdenissä. Hän tapasi vuonna 1925 viulisti Szymon Goldbergin, jonka kanssa hän piti resitaaleja. Vuonna 1929 Newmark palasi Dresdeniin, jossa hän omistautui kokonaan musiikille. Sellisti August Wenzingerin kanssa hän perusti Neue Kammermusik Bremen -seuran, joka esitti konserteissa lukuisia nykyteoksia. Vuonna 1933 Newmark asettui Berliiniin, mutta hän ei poliittisista syistä päässyt esiintymään julkisesti, joten hän kiersi vuosina 1933–1935 Espanjassa Goldbergin kanssa. Newmark lähti vuonna 1939 Lontooseen, jossa hän esiintyi sopraano Emmy Heimin ja viulisti Max Rostalin kanssa. Muukalaisstatuksensa takia hänet kuitenkin internoitiin vuonna 1940 ensin Mansaarelle ja sitten Kanadaan. Vuonna 1942 hän lähti Torontoon opiskelemaan harmoniaa ja orkesterinjohtoa Ettore Mazzolenin johdolla. Vuonna 1943 hän lähti kiertueelle sopraano Frances Jamesin kanssa, ja vuonna 1944 hän asettui pysyvästi Montrealiin. Tuona vuonna hänestä tuli viulisti Alexander Brottin ja sellisti Roland Leducin kanssa ensimmäinen kaikki Ludwig van Beethovenin triot CBC:n radiossa esittänyt. Vuonna 1945 hän esitti viulisti Noël Brunetin kanssa yhdeksäntoista Wolfgang Amadeus Mozartin sonaattia CBC:lle. Vuonna 1946 Newmark aloitti yhteistyön Marie-Thérèse Paquinin kanssa esittämällä alkuperäisiä pianolle nelikätisesti sävellettyjä teoksia. Vuonna 1949 hän piti konsertteja Etelä-Amerikassa Goldbergin kanssa ja säesti kontra-altto Kathleen Ferrieriä kahdella laajalla Pohjois-Amerikan- kiertueella. Vuonna 1950 hän levytti Ferrierin kanssa Robert Schumannin ja Johannes Brahmsin lauluja. Brahms-levytyksistään hän sai vuonna 1952 Charles Cros -akatemian Grand prix du disquen. Newmark säesti yli 80:tä ulkomaalaista ja vähintään 160:tä kanadalaista esiintyjää. Pitkäaikaisen maailmanlaajuisen yhteistyönsä Maureen Forresterin kanssa hän aloitti vuonna 1953. 1970-luvulla hän toimi yhtenä Québecin oopperan taiteellisista neuvonantajista. Hän soitti vuodesta 1950 Clementi-pianolla, joka oli rakennettu Lontoossa 1810. Hänestä tehtiin vuonna 1973 Kanadan ritarikunnan upseeri, ja vuonna 1988 Québecin hallitus myönsi hänelle Denise Pelletier -palkinnon. Musiikillisen uransa lomassa Newmark kirjoitti muistelmansa ja piti näyttelyjä taidemaalarina. == Lähteet == Luokka:Kanadalaiset pianistit Luokka:Kanadalaiset taidemaalarit Luokka:Vuonna 1904 syntyneet Luokka:Vuonna 1991 kuolleet
Amadou Baba Diarra

Amadou Baba Diarra (1933 Diena, Koutialan piiri – 19. toukokuuta 2008 Bamako) oli malilainen sotilas ja poliitikko. Hänen sotilasarvonsa oli divisioonakenraali (vuodesta 1986). Diarra palveli vapaaehtoisena Ranskan siirtomaa-armeijassa vuodesta 1953. Hän osallistui Algerian sotaan Tindoufissa ja siirtyi vuonna 1962 itsenäisen Malin armeijaan. Diarra valmistui Katin sotakoulusta ja sai lisäkoulutusta Egyptissä. Diarra osallistui Moussa Traorén johtamaan Malin sotilasvallankaappaukseen vuonna 1968 ja toimi maata sen jälkeen hallineen Kansallisen vapautuksen sotilaskomitean varapuheenjohtajana. Hän työskenteli ministerinä ja vuonna 1979 perustetun Union démocratique du peuple malien -puolueen varapääsihteerinä. Presidentti Traorén kilpailijaksi koettu Diarra erotettiin puolueen toimeenpanevasta keskustoimistosta vuonna 1988. Hän jäi eläkkeelle Traorén syrjäyttäneen vallankaappauksen jälkeen vuonna 1992. ==Lähteet== Luokka:Malilaiset sotilaat Luokka:Malilaiset poliitikot Luokka:Kenraalit Luokka:Ministerit Luokka:Vuonna 1933 syntyneet Luokka:Vuonna 2008 kuolleet
Ääripäät

Ääripäät on rap-artisti Mikael Gabrielin viides albumi. Se julkaistiin 1. kesäkuuta 2018 levymerkillä Universal Music. Se nousi toisella listaviikollaan Suomen virallisen listan ensimmäiselle sijalle, sekä debytoi fyysisten albumien listan viidentenä. == Kappaleet == == Arvostelut == * Keskisuomalainen: 3/5Levyarvio: Mikael Gabriel onnistui siinä teema-albumissa, joka Pyhimyksen piti tehdä - Ääripäät-levyllä kaikki on onttoa Viitattu 2.9.2019. == Lähteet == Luokka:Vuoden 2018 albumit Luokka:Mikael Gabrielin albumit
Gajaaga

Gajaaga oli siirtomaavaltaa edeltänyt soninkevaltio Senegalin yläjuoksulla nykyisessä Senegalissa ja Malissa. Ranskalaiset kutsuivat sitä nimellä Galam. Muinaisesta Ghanasta saapuneet soninket perustivat Gajaagan 700- ja 1300-lukujen välillä. Sen hallitsijat eli tunkat kuuluivat Bathily-sukuun. Senegalin varrella sijainneilla marabukylillä ja Bakelin wolofipakoilaisilla oli autonominen asema. Ranskalaiset rakensivat Bakeliin linnoituksen vuonna 1820. Senegaljoen varrella sijainneen Gajaagan merkitys oli lähinnä kaupallinen. Sen kautta kuljetettiin Bamboukin kultaa, arabikumia sekä orjia pohjoiseen ja Atlantin rannikolle. Valtakunta hajosi 1830-luvulla. Umar Tall hyökkäsi alueelle 1850-luvulla ja Mamadou Lamine kapinoi ranskalaisia vastaan 1880-luvulla. Ranskan siirtomaavalta vakiintui vuoteen 1890 mennessä. ==Lähteet== Luokka:Afrikan entiset monarkiat Luokka:Malin historia Luokka:Senegalin historia
Donald Heins

Francis Donald Donaldson Heins (19. helmikuuta 1878 Hereford, Englanti, Yhdistynyt kuningaskunta – 1. tammikuuta 1949 Toronto, Ontario, Kanada) oli viulisti, alttoviulisti, kapellimestari, urkuri, säveltäjä ja musiikkipedagogi.The Canadian Encyclopedia: Donald Heins Heins oli saksalaissyntyisen pianonrakentajan lapsenlapsi. Hän opiskeli vuosina 1892–1897 Leipzigin konservatoriossa harmoniaa Gustav Schreckin, orkestraatiota Richard Hoffmannin ja viulunsoittoa Hans Sittin johdolla. Hän jatkoi opiskeluaan Lontoossa, jossa hän myös soitti muiden muassa Edward Elgarin ja Hubert Parryn johtamissa orkestereissa. Heins asettui Ottawaan vuonna 1902 ja asui siellä vuoteen 1927. Hän opetti velipuolensa Harry Puddicomben perustamassa Kanadan musiikkikonservatoriossa ja perusti oppilaitoksen orkesterin, jonka johdossa toimi vuosina 1903–1927. Vuonna 1910 tästä orkesterista muodostui Ottawan sinfoniaorkesteri. Lisäksi hän toimi muun muassa eri presbyteerikirkkojen kanttorina. Muutettuaan Torontoon vuonna 1927 Heins toimi Toronton sinfoniaorkesterin konserttimestarina vuoteen 1931 saakka ja sitten ensimmäisenä alttoviulistina vuoteen 1938. Hän oli myös avustavana kapellimestarina vuosina 1931–1942. Hän opetti Toronton musiikkikonservatoriossa vuosina 1927–1948. Hänen sävellystensä joukossa on muun muassa kaksi CBC:lle sävellettyä lyhyttä operettia: An Old Tortugas (1936) ja Yellow Back (1939). == Lähteet == Luokka:Kanadalaiset viulistit Luokka:Kanadalaiset alttoviulistit Luokka:Kanadalaiset kapellimestarit Luokka:Kanadalaiset urkurit Luokka:Kanadalaiset säveltäjät Luokka:Musiikkipedagogit Luokka:Vuonna 1878 syntyneet Luokka:Vuonna 1949 kuolleet
Kotoa ja kaukaa

Kotoa ja kaukaa – kansan kirjallinen kuvalehti oli vuosina 1925–1926 ilmestynyt aikakauslehti. Se ilmestyi kerran viikossa sosiaalidemokraattisen Kustannus Oy Kansanvallan julkaisemana. Se painettiin Työväen kirjapaino Oy:ssä Helsingissä. Lehden näytenumero ilmestyi joulukuussa 1924 ja seuraavina kahtena vuonna julkaistiin viikoittain 20–30-sivuinen kuvalehti.Kotoa ja kaukaa – kansan kirjallinen kuvalehti. Aikakauslehdet : Digitoidut aineistot. Kansalliskirjasto. Viitattu 1.6.2018. Sivuja oli ensimmäisenä vuonna 1 136Kotoa ja kaukaa nro 52/1925. Aikakauslehdet : Digitoidut aineistot. Kansalliskirjasto. Viitattu 1.6.2018. ja toisena vuonna 1 050Kotoa ja kaukaa nro 52/1926. Aikakauslehdet : Digitoidut aineistot. Kansalliskirjasto. Viitattu 1.6.2018.. Lehden päätoimittajana toimi aluksi kansanedustaja Pekka Lönngren ja vuoden 1926 alusta kansanedustaja Heikki Välisalmi. ==Lähteet== Luokka:SDP:n lehdet Luokka:Suomalaiset yhteiskunnalliset lehdet Luokka:Ilmestymästä lakanneet suomalaiset aikakauslehdet
Proheksadionikalsium

Proheksadionikalsium (C10H10O5Ca) eli proheksadionin kalsiumsuola on orgaaninen yhdiste. Yhdistettä käytetään maataloudessa säätelemään kasvien kasvua. ==Ominaisuudet ja käyttö== Huoneenlämpötilassa proheksadionikalsium on keltaista tai ruskehtavaa kiteistä ainetta. Yhdiste liukenee muun muassa metanoliin, asetoniin ja tolueeniin. Proheksadionikalsium säätelee kasvien kasvua, koska se estää gibberelliinin biosynteesin. Tämän vuoksi esimerkiksi liiallinen versoaminen ja kasvu hedelmäpuissa estyy. Yhdisteen käyttö myös parantaa omena- ja päärynäpuiden satoa. Lisäksi yhdistettä käytetään maapähkinä-, ja koristekasviviljelmillä ja kontrolloimaan nurmien kasvua.Horace G. Cutler & Stephen J. Cutler: Growth Regulators, Plant, Kirk- Othmer Encyclopedia of Chemical Technology, John Wiley & Sons, New York, 2004. Viitattu 1.6.2018 ==Lähteet== Luokka:Kalsiumyhdisteet Luokka:Orgaaniset yhdisteet
Downtown Battle Mountain

__NOTOC__ Downtown Battle Mountain on yhdysvaltalaisen post-hardcore -yhtye Dance Gavin Dancen esikoisalbumi, jonka julkaisi Rise Records 15. maaliskuuta 2007. Albumilta julkaistiin neljä singleä ja yhtye julkaisi albumille jatko- osan Downtown Battle Mountain II vuonna 2011. Albumin nimi tulee Nevadan Battle Mountain -vuoresta, jossa yhtye vieraili samoihin aikoihin kun albumia sanoitettiin. Yhtyeen entinen kitaristi Sean O' Sullivan lähti pois yhtyeestä albumin julkaisun jälkeen.Genius: Dance Gavin Dance - Downtown Battle Mountain == Kappaleet == # # # # # # # # # # # == Lähteet == Luokka:Vuoden 2007 albumit Luokka:Dance Gavin Dancen albumit
Kiemurakoralli

Kiemurakoralli (Lobophyllia hemprichii) on Lobophylliidae-heimoon kuuluva kivikorallilaji. Se muodostaa kiemurtelevia jonoja, jotka koostuvat useista polyypeistä. Kiemurakoralli elää Indopasifisella merialueella, jossa sitä tavataan Punaiseltamereltä ja Adeninlahdelta, Intian valtameren lounais-, luoteis- ja pohjoisosista, Indopasifisen merialueen keskiosista, Australian pohjois-, länsi- ja itäosista, Kaakkois-Aasiasta, Japanista, Etelä-Kiinan mereltä sekä Tyynenmeren länsi- ja keskiosista. Sen elinympäristöä ovat koralliriutat 50 metrin syvyyteen asti, mutta se on yleisimmillään 9–15 metrin syvyydessä. Lobophyllia hemprichii.jpg Brain coral Lobophyllia hemprichii (7504782358).jpg == Lähteet == == Aiheesta muualla == * ITIS: Lobophyllia hemprichii * Animal-World: Lobed Brain Coral * Corals of the World: Lobophyllia hemprichii Luokka:Kivikorallit Luokka:Uhanalaiset selkärangattomat
Péra

Péra () eli Péra Oreinís (Πέρα Ορεινής) on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011). Péran kylä sijaitsee Kyproksen keskiosissa linnuntietä noin 18 kilometriä lounaaseen pääkaupunki Nikosiasta. Se on rakennettu noin 400 metrin korkeuteen merenpinnasta laskettuna lähelle Pediaíos-jokea. Kylän nimi viittaa ”toisella puolella” olemiseen ja on peräisin siitä, että alue oli joen toisella puolella antiikin ajan Tamassoksen kaupungista katsottuna. == Lähteet == == Aiheesta muualla == * Πέρα Ορεινής. Kylän verkkosivut. Luokka:Kyproksen kylät Luokka:Nikosian alueen asutut paikat
Peristeróna (Nikosia)

Peristeróna () on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011). Peristerónan kylä sijaitsee Kyproksen keskiosissa linnuntietä noin 27 kilometriä länteen pääkaupunki Nikosiasta, aivan kiinni saaren jakavassa Vihreässä linjassa. == Lähteet == == Aiheesta muualla == Luokka:Kyproksen kylät Luokka:Nikosian alueen asutut paikat
Peristeróna

Peristeróna () voi viitata seuraaviin paikkoihin: * Peristeróna, kylä Famagustan alueella Kyproksella * Peristeróna, kylä Nikosian alueella Kyproksella * Peristeróna, kylä Páfoksen alueella Kyproksella == Katso myös == * Peristéri * Peristéra